Diari Oficial de la Generalitat Valenciana


Sumari del DOGV 4321, del 26-08-2002 (2002/8487)

ORDRE de 26 de juliol de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre de salut, el dret de propietat que es té sobre l'immoble de 825 m² situat a l'av. Provilla, partida Sirer de la Nucia (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8487


Data del document
:   26-07-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Nucia, la
    * cultura regional
    * propietat immobiliària

ORDRE de 26 de juliol de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre de salut, el dret de propietat que es té sobre l'immoble de 825 m² situat a l'av. Provilla, partida Sirer de la Nucia (Alacant). [2002/8487]
  
Mitjançant escriptura pública d'acceptació de cessió atorgada pel notari de València, senyor Joaquín Sapena Davó, el dia 4 de juliol de 2002, la Generalitat Valenciana va adquirir el dret de propietat sobre l'immoble de 825 m² situat a l'av. Porvilla, partida Sirer de la Nucia (Alacant), que consta en l'Inventari General de Béns i Drets de la Generalitat Valenciana amb el codi A02/03/094/0001 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat, per a ser destinat a centre de salut.
  
En virtut de tot això, i d'acord amb el que disposen els articles 61 i 63 del text legal mencionat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble de 825 m² situat a l'av. Porvilla Partida Sirer de la Nucia (Alacant), que consta en l'Inventari General de Béns i Drets de la Generalitat Valenciana amb el codi A02/03/094/0001 i confronta: nord, Ajuntament de la Nucia; sud, senyor José Such Lloret; est, àrea urbana; i oest, avinguda Porvilla.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 26 de juliol de 2002
  
El conseller d'Economia, Hisenda i Ocupació
  
VICENTE RAMBLA MOMPLET